ലോകത്തെ ഏറ്റവും ബ്രാൻഡ് മൂല്യമുളള രാജ്യങ്ങളുടെ പട്ടിക പ്രസിദ്ധീകരിച്ചു . ബ്രിട്ടൺ ആസ്ഥാനമായി പ്രവർത്തിക്കുന്ന കൺസൾട്ടിങ് കമ്പനിയായ ബ്രാൻഡ് ഫിനാൻസാണ് പട്ടിക പ്രസിദ്ധീകരിച്ചിരിക്കുന്നത് . പട്ടികയാൽ ഇന്ത്യയ്ക്ക് ഒൻപതാം സ്ഥാനം ലഭിച്ചു . ബ്രാൻഡ് ഫിനാൻസിൻറെ വാർഷിക നേഷൻ ബ്രാൻഡ്സ് റിപ്പോർട്ടിലാണ് ഇന്ത്യ ഇടം നേടിയത് . 2 , 15 , 900 കോടി ഡോളറാണ് ഇന്ത്യയുടെ ബ്രാൻഡ് മൂല്യം . യുഎസ്സാണ് പട്ടികയിൽ ഒന്നാം സ്ഥാനത്ത് നിൽക്കുന്നത് . മുൻ വർഷത്തെക്കാൾ 23 ശതമാനമാണ് യുഎസ്സിൻറെ ബ്രാൻഡ് മൂല്യമുയർന്നത് . യുഎസ്സിൻറെ ബ്രാൻഡ് മൂല്യം 25,89,900 കോടി ഡോളറാണ് . പട്ടികയിൽ രണ്ടാം സ്ഥാനം ചൈനയ്ക്കാണ് . 12 , 77 , 900 കോടി ഡോളർ . 25 ശതമാനമാണ് ചൈനയുടെ വിപണി മൂല്യം വളർന്നത് . ജിഡിപി , ഉപഭോക്തൃ വിൽപ്പന തുടങ്ങിയ ഘടകങ്ങളെ അടിസ്ഥാനപ്പെടുത്തിയാണ് രാജ്യങ്ങളുടെ മൂല്യം കമ്പനി നിശ്ചയിക്കുന്നത് . ജർമനി , ബ്രിട്ടൺ , ഫ്രാൻസ് , കാനഡ , ഇറ്റലി , എന്നീ രാജ്യങ്ങളാണ് ബ്രാൻഡ് മൂല്യത്തിൽ ഇന്ത്യയ്ക്ക് മുന്നിലുളളത് . ബ്രാൻഡ് മൂല്യത്തിൽ ഏറ്റവും അധികം വളർച്ച നേടിയ രാജ്യം ജർമനിയാണ് . 28 ശതമാനമാണ് ജർമനിയുടെ മൂല്യം വർദ്ധിച്ചത് .